Filippinda yuz bergan yong‘in oqibatida o‘nlab odam halok bo‘ldi

Filippinning Davao shahridagi savdo markazlaridan birida yuz bergan yong‘inda kamida 25 kishi halok bo‘ldi. Ular bino ichida qamalib qolishgan. Bu haqda Minda News sayti ma'lum qildi.
Yong‘in 22 dekabr kechki payt boshlangan, qamalib qolgan odamlarni 23 dekabr soat 3:30gacha qutqarishga harakat qilingan. Qurbonlar soni 25 kishidan 35 kishigachani tashkil qilishi mumkin. 
23 dekabrda mamlakat prezidenti Roberto Duterte, Davao meri Sara Duterte, vitse-meri Paolo Duterte va arxiyepiskopi Romulo Valles halok bo‘lganlar oilalari bilan uchrashishgan. Uchrashuv savdo markazi yaqinidagi restoranda bo‘lib o‘tgan. 
Yong‘in savdo markazining 3-qavatida boshlangan. Uning sababi hozircha noma'lumligicha qolmoqda.